Určite ste si všimli, že keď sa na monitor pozriete z bočného uhla, v istom momente dôjde k stmaveniu farieb a skresleniu obrazu. Oblasť, v ktorej k tejto deformácii nedochádza, sa označuje ako pozorovací uhol. Ide o ukazovateľ, za ktorý si pravdepodobne nebudete priplácať, ak sa chystáte využívať monitor hlavne na prácu, dôležitejší by pre vás mohol byť v prípade sledovania filmov či inej zábavy. Na kancelárske účely by mal pohodlne postačovať uhol 160°.